จูเนียร์ ฟอร์มเยี่ยม คว้าเหรียญทองเทควันโดที่จีน 
จูเนียร์ รามณรงค์ เสวกวิหารี คว้าเหรียญทองที่ 2 ให้ทีมเทควันโดไทย หลังจากเอาชนะ เฉิน ไซ่ ยี่ จากจีน 2-0 ยก ได้ลุ้นไปแข่งโอลิมปิก 2020 ที่ประเทศญี่ปุ่น,ศึกเทควันโดรายการ ดับเบิลยูที จี-2 โอเพ่น ควอลิฟิเคชั่น ทัวร์นาเมนต์ 1 ฟอร์ อู๋ซี 2018 เวิลด์ เทควันโด แกรนด์สแลม แชมเปียนชิพส์ ซีรีส์ ที่เมืองอู๋ซี ประเทศจีน ซึ่งเป็นการเก็บคะแนนสะสมลุ้นไปแข่งกีฬาโอลิมปิก 2020 ที่ประเทศญี่ปุ่น ซึ่งรายการนี้นำระบบการแข่งขันใหม่มาใช้ ใครทำคะแนนชนะ 2 ใน 3 ยกก่อน จะเป็นผู้ชนะทันที,ล่าสุด เมื่อวันที่ 21 เมษายน ในวันสุดท้ายมีจอมเตะไทยลงสนามอีก 3 คน จาก 2 รุ่น โดยรุ่น 58 กก.ชาย มีลุ้น 2 คน เริ่มจาก จูเนียร์ รามณรงค์ เสวกวิหารี ได้บายจากรอบแรก รอบ 16 คน ชนะ หวัง ไห่ ลู่ จากจีน 2-0 ยก ขณะที่ เทม เทวินทร์ หาญปราบ ได้บายจากรอบแรก รอบ 16 คน ชนะ คิม จอง มิน จากเกาหลีใต้ 2-1 ยก เช่นกัน จากนั้นรอบ 8 คน รามณรงค์ชนะ วู ก๊ก ฮง จากเวียดนาม 2-0 ยก เข้าไปพบกับเทวินทร์ที่ชนะฟาวล์ แบรนดอน เฮอร์นานเดซ จากเม็กซิโก ในยกแรก โดยจังหวะฟาวล์ เทวินทร์ถูกชกเข้าที่ใบหน้า จนฟุบลงกับพื้น แม้เจ้าหน้าที่จะเข้ามาปฐมพยาบาล แต่ก็ยังมีอาการมึนงงอยู่ ทำให้ในรอบรองชนะเลิศที่ต้องเจอกับรามณรงค์นั้น เทวินทร์ต้องขอถอนตัวเพราะยังมีอาการบาดเจ็บ ส่วนรอบชิงชนะเลิศ รามณรงค์ออกอาวุธถล่ม เฉิน ไซ่ ยี่ จากจีน 2-0 ยก คว้าเหรียญทองที่ 2 ให้ทีมเทควันโดไทย พร้อมได้สิทธิ์ไปแข่งขันรอบสุดท้าย ลุ้นโควตาโอลิมปิกเกมส์ 2020 อีกคน,ขณะที่รุ่น 57 กก.หญิง น้องนก พรรณนภา หาญสุจินต์ ที่ได้บายรอบแรก เข้ารอบ 16 คน ไปชนะ ซิน เหวย จากจีน 2-1 ยก รอบ 8 คน พบกับ พอลลีน โลเปซ จากฟิลิปปินส์ ซึ่งพรรณนภา เอาชนะ 2-0 ยก เข้ารอบรองชนะเลิศ ไปเจอ คลูบา อิลกุน จากตุรกี ปรากฏว่า น้องนก แพ้ไป 1-2 ยก ต้องไปชิงเหรียญทองแดงกับ หลี หยวน จู จากจีน ซึ่งพรรณนภาแก้ตัวสำเร็จ เอาชนะไป 2-1 ยก คว้าเหรียญทองแดงมาครอง
จูเนียร์ รามณรงค์ เสวกวิหารี คว้าเหรียญทองที่ 2 ให้ทีมเทควันโดไทย หลังจากเอาชนะ เฉิน ไซ่ ยี่ จากจีน 2-0 ยก ได้ลุ้นไปแข่งโอลิมปิก 2020 ที่ประเทศญี่ปุ่น
รามณรงค์ เสวกวิหารี,จูเนียร์,เทควันโด,เวิลด์ เทควันโด แกรนด์สแลม แชมเปียนชิพส์ ซีรีส์,โอลิมปิก 2020